नयाँ भनेर प्रस्तुत हुने व्यक्तिले पनि एकै पटक गर्नै नसकिने ठूल्ठूला आश्वासन दिने र जनताले पनि नयाँबाट एकदमै अतिरिञ्जित किसिमको अपेक्षा गर्ने। त्यसैले त्यो खाडल बढ्दै जान्छ। नयाँले यसतर्फ धेरै सोचेर बोल्नु पर्छ। किनभने लोकतन्त्रमा एउटा व्यक्ति या संस्थाले मात्र काम गर्न सक्दैन। किनभने यहाँ सिङ्गो सिष्टमले गति लिनु पर्छ। धेरै संस्थाहरु एक अर्कामा गाँसिएका हुन्छन्। कुनै बेला त सबैभन्दा कमजोर हिस्साको गति जे छ सिङ्गो चेनको गतिनै त्यही पनि भइदिन सक्छ। त्यसैले लोकतन्त्रमा सिङ्गो सिष्टमलाई नै अघि लैजान टिम वर्क र सहकार्यमा नै जोड दिनु पर्छ। त्यति हुँदा पनि नेपालमा धेरै पछाडि रहेको हुँदा यहाँ तत्कालै धेरै गर्न सक्ने ठाउँ छ। 'लो ह्याङ्गिङ फ्रुट' भन्छ नि जमिनबाट टिप्न सकिने फलफूल, अहिलेसम्म त्यसको मात्रा धेरै नै छ।
